section_heading: Dizajn i razvoj
paragraph_text: Hawker Fury je nasljednik lovca Hawker F.20/27 nastao zamjenom radijalnog motora s tada novim Rolls-Royce F. XI V-12 motorom (kasnije poznat kao Rolls-Royce Kestrel). Isti motor korišten je i na lakom bombarderu Hawker Hart. Novi lovački prototip, poznat kao Hawker Hornet prvi puta je poletio u ožujku 1929. godine sa zračne luke (ujedno i autodrom) Brooklands (Surrey). Hornet je bio dvokrilac s jednim motorom. Prvobitno je ugrađivan Rolls-Royce F. XIC motor od 420 KS (313&nbsp;kW) koji se nalazio u modernoj glatkoj gondoli ali je on ubrzo zamijenjen s jačim Kestrel IS motorom od 480 KS (358&nbsp;kW).